CELEX: 32011R1200
Language: da
Date: 2011-11-18 00:00:00
Title: Kommissionens gennemførelsesforordning (EU) nr. 1200/2011 af 18. november 2011 om tarifering af varer i den kombinerede nomenklatur

23.11.2011   
            
            
               DA
            
            
               Den Europæiske Unions Tidende
            
            
               L 305/6
            
         KOMMISSIONENS GENNEMFØRELSESFORORDNING (EU) Nr. 1200/2011
   af 18. november 2011
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med EU-retten fastsat i denne forordning, fortsat kan påberåbes af modtageren i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2) i et tidsrum på tre måneder.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne (1) i skemaet i bilaget, tariferes i den kombinerede nomenklatur i den i kolonne (2) i skemaet nævnte KN-kode.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med EU-retten fastsat i denne forordning, kan fortsat påberåbes i henhold til bestemmelserne i artikel 12, stk. 6, i forordning (EØF) nr. 2913/92 i et tidsrum på tre måneder.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 18. november 2011.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Et hånddrevet mekanisk apparat til dosering af en væske i en beholder til titrimetriske analyser (såkaldt »digital titrator«).
                  Apparatet omfatter en justerbar mekanisk føder med plads til en patron, en fordelingsknap, en mekanisk tæller, en nulstiller til tælleren og et håndgreb.
                  Titratoren er en præcisionsdispenser, som ved hver drejning af fordelingsknappen afgiver en dråbe af den anvendte referenceopløsning i den væske, der skal analyseres (analysanden). Dråben indeholder en specifik mængde af referenceopløsningen. Det antal dråber, som titratoren afgiver, vises på tælleren.
                  Analyseresultatet bestemmes ud fra analysandens reaktion på den mængde referenceopløsning, der afgives. Mængden af referenceopløsning bestemmes ved at multiplicere antallet af dråber med den specifikke mængde referenceopløsning, som anvendes.
               
               
                  8479 89 97
               
               
                  Tarifering i henhold til de almindelige tariferingsbestemmelser 1 og 6 vedrørende den kombinerede nomenklatur og teksten til KN-kode 8479, 8479 89 og 8479 89 97.
                  Da apparatet ikke kontinuerligt transporterer væsker, er tarifering under pos. 8413 udelukket.
                  Apparatet udfører ikke en kemisk analyse af referenceopløsningen eller analysanden. Tarifering som et apparat til kemiske analyser under pos. 9027 er derfor udelukket.
                  Selv om apparatet indgår i processen for en kemisk analyse, kan det ikke betragtes som en del af eller et tilbehør til et sådant apparat, jf. bestemmelse 2 a) til kapitel 90.
                  Apparatet benyttes ikke til at måle volumenenheder af den væske, der passerer gennem pipetten. Tarifering som et apparat under pos. 9028 er derfor udelukket.
                  Apparatet tæller antallet af dråber, men måler ikke den afgivne mængde. Tarifering som et apparat under pos. 9031 er derfor udelukket.
                  Da apparatet ikke kun tæller et samlet antal enheder (dråber), men navnlig afgiver en specifik væskemængde, fungerer det som en burette med en mekanisk tæller.
                  Det skal derfor tariferes under KN-kode 8479 89 97 som andre mekaniske redskaber med selvstændig funktion, ikke andetsteds tariferet i kapitel 84.